Ole Amund Sveen

Ole Amund Sveen (født 5. januar 1990) er en norsk fotballspiller som spiller for Mjøndalen Idrettsforening.

Han har tidligere spilt for Redalen Idrettslag, Raufoss Fotball, Strømsgodset Toppfotball, Hamarkameratene, Hødd, Sogndal og Bodø/Glimt.

Klubbkarriere 
Sveen gikk fra 2. divisjonsspill hos Raufoss Fotball til Strømsgodset Toppfotball i desember 2011 etter å ha prøvespilt for klubben en periode. Han debuterte i Tippeligaen den 16. juli 2012, hvor han kom inn som innbytter for Lars Iver Strand i kampen mot Sandnes Ulf (2–1). Den 18. juli 2013 fikk han også sin debut i Europaligaen, da han kom inn som innbytter for Bismark Boateng i kvalifiseringskampen mot Debreceni VSC.

Den 9. august 2013 ble Sveen lånt ut fra Strømsgodset til Hamarkameratene med en varighet ut 2013-sesongen. I mars 2014 ble han klar for Hødd.

11. juni 2019 skrev han under for Fotballklubben Bodø/Glimt. Han kommer gratis som bosman-spiller fra Sogndal 1. august 2019. Sveen tok sølv med Bodø/Glimt i 2019, men slet med å få spilletid i 2020-sesongen. Høsten 2020 ble han solgt til Mjøndalen, men han hadde spilt de nødvendige åtte kampene for Glimt for å bli seriemester.

Meritter

Klubb 
 Bodø/Glimt
 Seriesølv Eliteserien 2019
 Seriemester Eliteserien 2020

Referanser

Eksterne lenker 
 
 Spillerprofil hos Godset.no
 Spillerprofil hos Altomfotball.no

Norske fotballspillere
Fotballspillere for Raufoss Fotball
Fotballspillere for Strømsgodset TF
Fotballspillere for HamKam
Fotballspillere for IL Hødd
Fotballspillere for Sogndal Fotball
Fotballspillere for FK Bodø/Glimt
Fotballspillere for Mjøndalen IF
Personer fra Gjøvik kommune